b'\n_START_ARTICLE_\nPilum\n_START_PARAGRAPH_\nPilum je bilo kopje rimske vojske, s katerim so bili sprva oboro\xc5\xbeeni hastati in princepsi, po marijevih reformah pa vsi rimski legionarji._NEWLINE_Za razliko od drugih sodobnih kopji, ki so bili po navadi sestavljeni le iz kopji\xc5\xa1\xc4\x8da in nasejene osti, je bil pilum sestavljen iz ve\xc4\x8d delov._NEWLINE_Osnovna dela sta bila \xc5\xbeelezna ost, dolga 1 m in leseno kopji\xc5\xa1\xc4\x8de, dolgo tudi 1 m. \xc5\xbde dol\xc5\xbeina same osti (polovica celotne dol\xc5\xbeine) je bila izredna glede na druga kopja, toda posebnost je bila povezava teh dveh delov. Sama ost je bila oblikovana tako, da je bila na eni strani pu\xc5\xa1\xc4\x8di\xc4\x8dno oblikovana konica, na drugi strani osti pa je bilo na koncu manj\xc5\xa1a \xc5\xbeelezna plo\xc5\xa1\xc4\x8dica s tremi luknjami. Celotna ost je bila vlita v enem kosu. Kopji\xc5\xa1\xc4\x8de je bila oblikovana klasi\xc4\x8dno, toda na sti\xc4\x8di\xc5\xa1\xc4\x8du osti in kopji\xc5\xa1\xc4\x8da je bil posebno okrepljen del. Tako se je ostna plo\xc5\xa1\xc4\x8dica vlo\xc5\xbeila v ta okrepljen del, ki se je tesno prilegal osti. Skozi okrepljen del in plo\xc5\xa1\xc4\x8dico so se tako ustvarili trije manj\xc5\xa1i tuneli, v katero so vstavili zagozde, ki so utrdile kopji\xc5\xa1\xc4\x8de in ost v trdo celoto._NEWLINE_\xc5\xa0e ena zanimivost pa so bile te zagozde. Da bi prepre\xc4\x8dili, da bo sovra\xc5\xbenikovi uporabili odvr\xc5\xbeene pilume proti legionarjev, so bile zagozde iz lesa. Tako so se zagozde razbile ob mo\xc4\x8dnej\xc5\xa1em udarcu (ob telo, tla) in tako je odvr\xc5\xbeeni pilum postal neuporaben. Po bitki so su\xc5\xbenji in veliti zbirali uporabne ostanke (predvsem osi), s katerimi so nato sestavili nove pilume._NEWLINE_Klasi\xc4\x8dni pilum je tako tehtal 120 dekagramov in bil uporabljen do 30 m. V primeru, \xc4\x8de je bil pilum odvr\xc5\xbeen s pomo\xc4\x8djo amentuma, se je dosegel podvojil (60 m).'